  Виталий Пронин Та минутъёсы йылпумъяськиз «Ижысь винтовка» ӵошатсконлэн оглюкетэз. Туннэ 15 иськеме бызьылӥзы нылъёс. Стартэ потӥз 71 спортсмен, со пӧлысь ньылез Удмуртиысь вал. Куазь шунытгес кариськиз ке но, биатлонистъёслэсь чиданзэс эскериз тӧл. Одӥг спортсмен но вань мишенез ӧз пытса. Кык пол кырыж ыбыса вормисе потӥзы куноос: Новосибирскысь Галина Нечкасова, Ханты-Мансийскысь Ульяна Денисова но Тюменьысь Ольга Шестерикова.Удмуртиысь нылаш ньыль пол янгышаса, тямысэтӥ интые кылиз, нош мукет нылъёс куамын кужмоез пӧлы ӧз шеде. Дуннелэн кубокез понна нюръяськонэ шедён вылысь та спортсменъёслы кык стартын куать кужмоез пӧлы шедёно. Азьпалан спринт луоз, оло, соку удмуртъёслы тросгес удалтоз.Валентина Кутузова Туспуктэм: biathlonrus.com Теги: биатлон Ижысьвинтовка  